ועדת הכלכלה, כנסת 17, פרוטוקול מספר 221, 2007-03-13 12:00

גלעד ארדן: צהריים טובים.

גלעד ארדן: אני פותח את ישיבת ועדת הכלכלה.

גלעד ארדן: על סדר היום: הצעת חוק לתיקון פקודת התעבורה (מס' 79) (פסילה בעבירה שגרמה לתאונת דרכים שבה נהרג אדם), התשס"ז-2007, של חבר הכנסת גלעד ארדן.

גלעד ארדן: ההצעה אושרה לקריאה שניה ושלישית.

גלעד ארדן: משרדי הממשלה ביקשו דיון מחודש בחלק מסעיפי החוק.

גלעד ארדן: קיבלנו מייד את הבקשה וכינסנו את הוועדה.

גלעד ארדן: קודם כל נצביע.

גלעד ארדן: מי בעד דיון מחדש בהצעת החוק?

גלעד ארדן: אני בעד ולכן זה מאושר פה אחד ואפשר לדון מחדש.

גלעד ארדן: בבקשה, עורכת דין רווה.

יפעת רווה: אני מודה לך שהסכמת לקיים את הדיון הזה.

יפעת רווה: בישיבה הקודמת נקבע שהפרקליטות תצרף לכתבי אישום, בעבירות שבהם נגרם מותו של אדם, את עמדת הפרקליטות לעניין פסילת הרישיון.

גלעד ארדן: היועצת המשפטית כתבה בחוק: "במועד הגשת כתב האישום יגיש התובע גם את עמדת התביעה לעניין פסילה כאמור".

יפעת רווה: בחשיבה חוזרת בפרקליטות הסתבר שהדבר הזה עלול ליצור בעיות.

יפעת רווה: בין היתר, עם הפרקליטות מביעה באופן פוזיטיבי, בזמן הגשת כתב האישום, עמדה שהאדם לא מסוכן, זה עלול לגרום לתקלות.

יפעת רווה: למשל, אם מסתברים דברים במהלך המשפט ובטיעון לעונש, שבעצם האדם הזה כן מסוכן.

יפעת רווה: זאת אחת הדוגמאות.

יפעת רווה: אני אשמח אם גברת רות דוד תפרט.

רות דוד: עיקר הבעיה עלולה להיווצר מהדרישה שהפרקליטות תציג את עמדתה עם הגשת כתב האישום תצרף גם נימוקים.

רות דוד: הרי לא יתכן שנגיש עמדה, בלי שנסביר על מה היא מתבססת.

רות דוד: הבעיה תיווצר באותם מקרים בהם לא נבקש פסילה.

רות דוד: כפי שנמסר לכם בישיבה הקודמת, ברוב התיקים אנחנו לא מבקשים פסילה עד תום ההליכים.

רות דוד: הנוהג היום הוא שאנחנו מבקשים פסילה עד תום ההליכים רק במקרים שהנאשם העתידי או החשוד עדיין בפסילה.

רות דוד: באותם 90 ימי פסילה מנהלית שאותה הטיל עליו הקצין בגין גרימת מוות.

רות דוד: חלק מהתיקים מגיעים אלינו זמן רב לאחר אותם 90 ימים, כשהפסילה פוקעת מאליה או מכיוון שהחשוד, במהלך אותם 90 ימים, הגיש ערר על הפסילה, ובית המשפט קיבל את בקשתו וביטל את הפסילה.

רות דוד: על כן, התיקים האלה מוגשים תוך פרק זמן קצר ככל שניתן.

רות דוד: התיקים האלה נמצאים אצלנו בראש סדר העדיפות.

רות דוד: אנחנו מטפלים בהם מהר ככל שניתן ומגישים כתבי אישום באותם תיקים שאנחנו חושבים שצריך להגיש כתבי אישום, מהר ככל שניתן.

רות דוד: יחד עם זה, רוב התיקים מוגשים שלא תוך תקופת הפסילה.

רות דוד: בנסיבות האלה ייכנס לתוקף סעיף 46ב' המוצע היום ועומד על הפרק.

רות דוד: הפרוצדורה שהוצעה שאנחנו נגיש נייר עמדה שבו נסביר את חומר הראיות - - -

גלעד ארדן: שהוצע על ידי עורכת דין שילר.

רות דוד: אני יודעת.

רות דוד: אבל לא אחת עולים דברים, לראשונה תוך כדי דיון, ובחשיבה נוספת עליהם מסתבר שאולי הם לא הדרך הנכונה ביותר להגשים את הכוונה שלנו להגיע ליותר פסילות, להפוך את המנגנון של בית המשפט ליותר מהיר, יעיל ויותר מרתיע.

רות דוד: כשחשבנו, אחר כך, מה המשמעות של הגשת מסמך לבית המשפט, כמסמך תביעה, כבקשת תביעה שמנתחת למה התיק הזה לא מצדיק פסילה עד תום ההליכים, ומנתח את הראיות הבעייתיות בתיק, את הרשלנות התורמת שאולי יש או אין.

רות דוד: כשאני מגישה כתב אישום אני צריכה לקחת את האפשרות של רשלנות תורמת.

רות דוד: בעצם אני יורה לעצמי ברגל כי יש מסמך שלי ואם אני ארצה אחר כך, בעקבות ראיות נוספות שנתגלו, או בדרך שבה מוצגים בבית המשפט, לטעון שאין רשלנות תורמת או שהרשלנות התורמת נמוכה, או שהרשלנות של הנאשם גבוהה יותר או נמוכה יותר, אני בעצם מסונדלת על ידי הטיעון הראשוני שלי.

רות דוד: יתרה מזאת.

רות דוד: אמירה שלי, בשלב הזה, כשהנאשם אינו מסוכן במידה כזאת שמצדיקה את הפסילה שלו, עדיין כשאני ארצה בסופו של יום לטעון לעונשי הפסילה שאני רגילה לטעון להם היום – אני מדברת על עונשי פסילה ארוכים.

רות דוד: נאוה שילר אמרה לכם אנחנו מקבלים היום מבתי המשפט פסילות תקופות ארוכות, מה שלא היה בעבר, כי אנחנו מעלים כל הזמן את רף הענישה.

רות דוד: יבוא הסנגור ויגיד, בצדק, שלפני חצי שנה טענו שהנאשם הזה לא מסוכן במידה כזאת שצריך לפסול אותו מיידית , אז מה פתאום עכשיו טוענים ל-10 שנים.

רות דוד: צריך להסתפק בפסילת המינימום של 3 שנים שקבועה בחוק.

גלעד ארדן: כשמוגש כתב אישום מבחינת

גלעד ארדן: כם כבר יש לכם את הראיות לחומרה או לקולא אם היתה רשלנות תורמת או לא היתה.

גלעד ארדן: זה קורה כדבר שבשגרה שבתוך כדי המשפט מתגלים דברים חדשים שמשליכים על רמת המסוכנות?

גלעד ארדן: אני לא מפקיע את שיקול הדעת של בית המשפט, אין פה אוטומציה, אלא אתם, כמי שחקרתם וראיתם את הראיות בתיק, מחווים את דעתכם על רמת מסוכנתו.

גלעד ארדן: איפה זה סותר?

רות דוד: רוב הראיות הן לא ראיות קבועות.

רות דוד: לא בהכרח כל ראיה היא כזאת שלא ניתן לשכלל אותה ולהעריך אותה מול ראיות אחרות.

רות דוד: אם אני אתן היום הערכה, למשל, בנושא מהירות.

רות דוד: בחלק ניכר מהמקרים, המהירות שאני אבקש בית המשפט יקבע שהנאשם נסע והיא אולי אחד הגורמים לתאונה, היא לא בהכרח פונקציה של נתון אחד מתוך הראיות שיש לי אלא מספר נתונים.

רות דוד: למשל, אם לא נשארו סימני בלימה ולכן לא ניתן למדוד באופן מדויק את המהירות, אני צריכה להסיק את המהירות מעדי ראיה, מדברי החשוד, ממי שהיה עם המנוח וחצה איתו את הכביש, מעוצמת הפגיעה או מעצמת הנזק.

רות דוד: כל הראיות האלה הן לא ראיות מוחלטות אלא הן ראיות שעל פיהן אתה מבקש מבית המשפט לקבוע עובדות מסוימות.

רות דוד: מסתכלים על ההצטברות שלהן ביחד.

רות דוד: לא תמיד העובדות האלה ניתנות לקביעה כבר בהתחלה.

רות דוד: אם אני צריכה להגיש בתיק כזה מסמך שבו אני אומרת מהתחלה שהעמדה שלי היא שאת מהירות הנהג אני לא יכולה לקבוע או אני צריכה לקבוע משכלול של כל כך הרבה גורמים, אני גם פוגעת אחר כך בהליך המשפטי עצמו, בשמיעת הראיות עצמן.

רות דוד: אני גם חושפת את כל ההתלבטויות שלי או את כל השיקולים שלי.

רות דוד: אני אומרת לך שאם אנחנו נעשה מסמך כזה נעשה אותו הכי הגון שאפשר, כמו שחונכנו, לטובת הנאשם.

רות דוד: זה לא תמיד נכון.

רות דוד: זה בטח לא ישיג את המטרה שאתה חותר אליה, ושאני חושבת שהיא מטרה נכונה.

רות דוד: לכן אני מציעה לחזור להצעה המקורית, שגם לגביה ליפעת ולי יש אמירה שצריך לקבוע לגביה מנגנון כי בתי המשפט לא רגילים לחשוב באופן שיש פסילה וצריך לבקש את הביטול שלה ואיך לעשות את זה מבחינת מועדים וכדומה.

רות דוד: אם חוזרים להצעה הראשונה - - -

אתי בנדלר: מה זאת ההצעה הראשונה?

אתי בנדלר: האם מונח לפניך הנוסח שאושר בוועדה?

אתי בנדלר: בעצם, אם אנחנו משמיטים את הסיפה של סעיף קטן א' המוצע, במילים "במועד הגשת כתב", על בסיס הנוסח הזה את יכולה להציע שינויים?

רות דוד: הנוסח הזה בלי המילים "במועד הגשת כתב האישום" זה הנוסח.

גלעד ארדן: את בעצם אומרת כך: "הוגש כתב אישום נגד בעל רישיון נהגיה, בעבירה שגרמה לתאונת דרכים שבה נהרג אדם, יורה בית המשפט על פסילתו מלהחזיק ברישיון נהיגה עד למתן דין בעניינו.

גלעד ארדן: ואולם בית המשפט שהורה כאמור ראשי לדחות את הפסילה למועד שיקבע", ואז הסיפה יורדת.

רות דוד: בדיוק.

גלעד ארדן: "ב.

גלעד ארדן: בית המשפט רשאי שלא להורות על פסילה מהחזיק ברישיון נהיגה כאמור קטן א', אם שוכנע, מנימוקים שיפרש, כי אין בנהיגה על ידי הנאשם משום סכנה לציבור".

אתי בנדלר: יתכן שעכשיו זה יחייב שינוי המבנה כי בנינו את זה בצורה כזאת בגלל הסיפה.

אתי בנדלר: אני אבדוק את זה, אבל אלה העקרונות.

גלעד ארדן: איזה עוד שינויים אתם מציעים?

רות דוד: אני מציעה לקבוע מנגנון שלפיו יפעל בית המשפט.

רות דוד: על פי הנוסח המוצע בתיקון האמור, בית המשפט, כשהוא מקבל כתב אישום, מורה על פסילה.

רות דוד: עכשיו הוא צריך לקבוע מתי הפסילה הזאת תיכנס לתוקף.

רות דוד: להבנתי, אם הנאשם נמצא כבר בפסילה, אנחנו נוסיף מסמך שיגיד לבית המשפט מתי נגרמת הפסילה שלו כדי שבית המשפט יזמן אותו עד לאותו יום, כדי לדון בשאלת הפסילה שלו, כשהוא עדיין בפסילה.

רות דוד: אם הוא לא בפסילה, להבנתי צריך לקבוע מנגנון שבית המשפט יורה שהפסילה תיכנס לתוקף תוך מספר ימים.

רות דוד: במהלך הימים האלה צריך יהיה לקבוע, אולי אפילו חזקה, שאם נשלחת הזמנה לנאשם בדואר רשום, עם הודעה שהוא בעצם פסול, ויש לו את הזכות לבקש שלא לפסול אותו, תוך מספר ימים, וחזקה בחוק שהוא קיבל את המכתב הרשום תוך 48 שעות מעת שנשלח.

רות דוד: ואז אם אותו נאשם לא יבקש לפסול, בית המשפט יוכל לקבוע שזה ייכנס לתוקף תוך כמה ימים אחדים.

רות דוד: תכף נחשב לכמה ימים ראוי לקבוע את זה.

גלעד ארדן: יש לכך סעיפים דומים?

רות דוד: בפקודת התעבורה יש חזקות שמסמכי בית משפט התקבלו.

רות דוד: 48 שעות מעת שזה התקבל.

רות דוד: חזקה שהוא קיבל את המכתב הרשום תוך 48 שעות ואז לתת לו עוד שבוע כדי שיהיה לו זמן ללכת לעורך דין או לבקש את ביטול הפסילה.

רות דוד: חייבים לקבוע מנגנון כזה.

רות דוד: אם בית המשפט יקבע שהפסילה תיכנס לתוקף ולא יקבע לה מועד שהוא יוכל להיות מועד אפקטיבי - - -

גלעד ארדן: למה?

גלעד ארדן: כתוב שהוא רשאי לדחות את הפסילה למועד שהוא יקבע.

רות דוד: המטרה היא שהפסילה הזאת תהיה בתוקף.

רות דוד: אתה לא יכול לקבוע שפסילה היא בתוקף אלא אתה ממציא את ההודעה עליה לנאשם.

רות דוד: צריך לקבוע מנגנון שברגע שהוא מתבצע.

גלעד ארדן: איך אדם יודע שיש נגדו כתב אישום?

רות דוד: הוא מקבל אותו בדואר רשום.

רות דוד: חוזר שובר לבית המשפט שהוא חתם עליו.

גלעד ארדן: ואם הוא לא חתם, אפשר להדביק על הדלת?

רות דוד: כן, אבל אז יש חזקה שהוא קיבל את זה.

דנית גלעד: כשמוטלת על אדם פסילה, נשלחת לו הודעה והפסילה נכנסת לתוקף אם יש חזקת מסירה.

דנית גלעד: יש חזקות לעניין המסירה.

רות דוד: יש בחוק סדר הדין הפלילי.

אתי בנדלר: אני חוששת מתקלה כתוצאה מחוסר היכולת לבדוק מראש, מה המשמעות של הצעה שמוצעת ומתקבלת במהלך הישיבה.

אתי בנדלר: אני לא יודעת כרגע לאיזה שינויים את חותרת בהצעה שלך.

אתי בנדלר: אנחנו לקראת קריאה שניה ושלישית ויש בעיה שהוועדה תקבל את זה, בלי שאנחנו בודקים את הדברים.

אתי בנדלר: יש עם זה בעיה.

רות דוד: את צודקת לגמרי.

רות דוד: אני חושבת שצריך להיות ברור - - -

אתי בנדלר: חשבנו שמדובר בשינוי קטן.

רות דוד: בכל מקרה, היה צריך לקבוע מנגנון כדי שנהיה בטוחים שאפשר יהיה לקבוע מועד לתחילת הפסילה.

גלעד ארדן: אומרת נציגת המשטרה, ואם אני זוכר נכון היא צודקת, שיש היום מנגנון בחוק לגבי פסילות.

גלעד ארדן: אני לא המצאתי את פסילות הרישיון, הן היו קיימות לפני.

גלעד ארדן: יש היום מנגנון בחוק.

גלעד ארדן: אותו מנגנון הקיים היום יחול גם לגבי הפסילה הזאת.

גלעד ארדן: הרי על פי החוק כרגע, אם אני רק מוחק את הסיפה, המשמעות שלו ברורה.

גלעד ארדן: הפסילה אמורה להיכנס לתוקף, אלא אם כן בית המשפט, מיוזמתו או על בקשת עורך דינו של הנאשם, מחליט לדחות אותה למועד שהוא יקבע.

גלעד ארדן: מבחינת המדינה, מרגע שהגשתם כתב אישום, והמשטרה יודעת שהגשתם כתב אישום, הוא בפסילת רישיון.

דנית גלעד: זה לא מה שהתכוונתי.

דנית גלעד: אני בעד מה שהגברת רות דוד מציעה.

דנית גלעד: כבר בישיבה הקודמת אמרתי שיש בעיה עם ההתחלה של הפסילה ועם הסוף שלה.

דנית גלעד: אז הסוף הוסדר ונקבע שזה יהיה בפסק הדין, ואני מאוד מאוד שמחה על זה.

דנית גלעד: לעניין ההתחלה, אני חושבת שהמנגנון שרות דוד מציעה הוא מנגנון נכון.

דנית גלעד: הדבר היחיד שהערתי הוא, שהיא צודקת שיש דבר כזה בפקודת התעבורה, שבית המשפט מחליט על פסילה.

דנית גלעד: אם האדם לא נמצא מולו, שולחים לו את ההחלטה הביתה ויש חזקת מסירה שממנה ואילך הוא מוחזק כמי שיודע על הפסילה ואם הוא נוהג בזמן הפסילה אז הוא עלול להיות - - -

גלעד ארדן: זה כבר קיים היום בחוק.

גלעד ארדן: למה אני צריך להוסיף עוד משהו?

דנית גלעד: רק את המנגנון שהיא מציעה.

גלעד ארדן: המנגנון של הפסילה הוא אותו מנגנון.

גלעד ארדן: למה צריך להיות הבדל מתי זה נכנס לתוקף.

דנית גלעד: הוא לא קיים לעניין מה שעכשיו מבקשים, לפסילה עד תום ההליכים.

דנית גלעד: יש פה הליך מיוחד שמגישים כתב אישום.

גלעד ארדן: מה זה משנה מכוח מה באה הפסילה, האם מכוח כתב האישום או כחלק מהעונש.

גלעד ארדן: המנגנון של הפסילה הוא אותו מנגנון.

גלעד ארדן: למה צריך להיות הבדל ממתי זה נכנס לתוקף?

רות דוד: צריך לאמץ אותו בצורה מפורשת.

גלעד ארדן: יש פה כזאת סוללה מכובדת.

גלעד ארדן: אף אחת מכן לא יודעת איפה מופיע המנגנון הזה?

גלעד ארדן: גברת רווה, מלבד המנגנון של ההודעה, שאני הייתי מבקש להחיל את מה שכתוב בחסד"פ ואני אעשה לצורך זה הפסקה בדיון כדי שתבדקו את הנושא הזה.

גלעד ארדן: השאלה, האם מלבד ההערה הזאת והמחיקה של הסיפה, יש עוד הערות או שאפשר יהיה להכניס את המנגנון, להוריד את הסיפה ולהצביע.

יפעת רווה: היתה הערה של אתי בנדלר לגבי נושא התחולה של הצעת החוק.

אתי בנדלר: ביקשתי שתבדקו אם יש צורך להתייחס לנושא התחולה של הצעת החוק.

אתי בנדלר: יש שלושה שלבים.

אתי בנדלר: יש כאלה שכבר הוגשו נגדם כתבי אישום.

אתי בנדלר: יש כאלה שביצעו את העבירה וטרם הוגש נגדם כתב אישום.

אתי בנדלר: השלב הכי מאוחר זה אולי רק על עבירות שבוצעו ממועד תחילת החוק.

אתי בנדלר: זאת אומרת, האם זה יחול על עבירות שבוצעו ממועד תחילת החוק?

אתי בנדלר: או על כתבי אישום שיוגשו לאחר תחילת החוק.

אתי בנדלר: אני חושבת שצריכים להחיל את מצב הביניים, דהיינו, על כתבי אישום שיוגשו לאחר תחילת החוק.

גלעד ארדן: אני מסכים איתך.

אתי בנדלר: השאלה היא, האם במקרה כזה צריך לקבוע הוראה מפורשת?

רות דוד: כדאי לקבוע הוראה מפורשת.

רות דוד: יש דוגמא לזה בחוק סדר הדין הפלילי תיקון 49.

רות דוד: יש שם סעיף שאומר שזה חל על כתבי אישום שעוד לא הוגשו.

גלעד ארדן: נעשה הפסקה לרבע שעה.

גלעד ארדן: לאחר הפסקה

אתי בנדלר: "א.

אתי בנדלר: הוגש כתב אישום נגד בעל רישיון נהיגה בעבירה שגרמה לתאונת דרכים שבה נהרג אדם, יורה בית המשפט על פסילתו מהחזיק ברישיון נהיגה עד למתן פסק דין בעניינו.

אתי בנדלר: ב.

אתי בנדלר: בטרם יורה בית המשפט כאמור בסעיף קטן א', ייתן בית המשפט הזדמנות נאותה לנאשם להשמיע את עמדתו ורשאי הוא שלא להורות על פסילה, אם שוכנע מנימוקים שיפרש, כי אין בנהיגה על ידי הנאשם משום סכנה לציבור.

אתי בנדלר: ג.

אתי בנדלר: הורה בית המשפט על פסילה כאמור בסעיף קטן א', רשאי הוא לדחות את מועד הפסילה למועד שיקבע".

אתי בנדלר: הכנסתי כאן את ההזדמנות הנאותה.

רות דוד: זה אומר שאני לא מגישה בקשה לפסילה.

אתי בנדלר: לא איכפת לי שלא תגישי בקשה לפסילה.

רות דוד: כמו שניסחת את זה, אני לא צריכה לבקש שום דבר.

רות דוד: הוא צריך לבקש שלא להיפסל.

רות דוד: זה לא רק היפוך נטלים, זה יותר מזה.

רות דוד: מהותית, הוא כבר פסול.

גלעד ארדן: הוא לא פסול.

גלעד ארדן: כתוב: "בטרם יורה על הפסילה, ייתן לו הזדמנות נאותה".

דנית גלעד: אני חושבת שמה שהגברת רות דוד מרמזת, שאולי צריך שתהיה חזקה שמרגע שהוגש כתב אישום הוא כן יהיה פסול.

גלעד ארדן: לא.

אתי בנדלר: לא, זאת הצעה מרחיקת לכת.

גלעד ארדן: בדיונים קודמים היה פה נציג לשכת עורכי הדין, שקיבלתי את עמדתו בנושא הזה.

גלעד ארדן: תגידי לי.

גלעד ארדן: אם אדם נמצא בפסילה מנהלית והוגש נגדו כתב אישום - - -

דנית גלעד: יכול להיות שטעיתי פה.

רות דוד: אם הוגש תוך תקופת הפסילה, אנחנו נודיע לבית המשפט שהוא בפסילה מנהלית ומבקשים לקבוע דיון.

גלעד ארדן: הפסילה לא מתבטלת ברגע שהוגש כתב אישום.

רות דוד: לא.

דנית גלעד: כאן כנראה טעיתי.

גלעד ארדן: אם כך הבעיה היא כשמוגש כתב אישום והוא לא היה בפסילה מנהלית.

גלעד ארדן: אמר נציג לשכת עורכי הדין, שעל פי החוק המוצע, מאותו רגע הוא יהיה בפסילה ולך תדע עד מתי.

גלעד ארדן: בהתחלה אמרתי שנכניס סעיף שבתוך 14 יום יתקיים דיון בעניינו והחלטה.

גלעד ארדן: אחרי זה התייעצתי עם היועצת המשפטית של הוועדה.

גלעד ארדן: אני מוכן לקבל את זה שהוא לא יהיה בפסילה.

גלעד ארדן: לבית המשפט, עם כל הכבוד, תהיה חובה ברורה לזמן את הנאשם לדיון הזה ולקבל החלטה.

גלעד ארדן: אם הוא יתרשם שהנאשם מנסה "למרוח" את הזמן אז בית המשפט יגיד שניתנה לו הזדמנות נאותה ויכניס את הפסילה לתוקף.

גלעד ארדן: אם יהיה דיון, אז בית המשפט יקבל החלטה.

גלעד ארדן: אני מקווה שהמסר יעבור לשופטים, אני גם דואג לזה בדרכים אחרות כדי שכולם יהיו מודעים למסר מבית המחוקקים בנושא הזה.

גלעד ארדן: כלפיכם זה לא משנה דבר.

גלעד ארדן: אתם לא צריכים להגיש בקשה.

גלעד ארדן: חובה על בית המשפט לקיום דיון בנושא הזה ולקבל החלטה.

גלעד ארדן: הרי עד היום לא היתה חובה כזאת, אלא אם הגשתם בקשה עד תום ההליכים וזה היה רק עד חצי שנה.

גלעד ארדן: היום, גם אם תבקשו וגם אם לא תבקשו, בית המשפט יקיים הליך בעניין הזה.

גלעד ארדן: אם הוא יחליט שלא לשלול, הוא יצטרך לנמק מדוע הוא לא שלל.

גלעד ארדן: זה שינוי מהותי.

רות דוד: צריך לשנות את ההזמנה שנשלחת לנאשם עם הגשת כתב האישום.

גלעד ארדן: זאת פרוצדורה, זה לא רלוונטי לעניין הזה.

אתי בנדלר: זה רלוונטי לתחילה כי צריכים להיערך לזה.

אתי בנדלר: עדיין לא הגענו לנושא של חזקת המצאה, אבל, אם יורשה לי, אני אקרא את הנוסח המוצע: "פסילה בעבירה שגרמה לתאונת דרכים שבה נהרג אדם.

אתי בנדלר: 46(א).

אתי בנדלר: הוגש כתב אישום נגד בעל רישיון נהיגה בעבירה שגרמה לתאונת דרכים שבה נהרג אדם, יורה בית המשפט על פסילתו מהחזיק ברישיון נהיגה עד למתן פסק דין בעניינו.

אתי בנדלר: (ב).

אתי בנדלר: בטרם יורה בית משפט כאמור על פסילה, כאמור בסעיף קטן א', ייתן בית המשפט הזדמנות נאותה לנאשם לטעון את טענותיו ורשאי הוא שלא להורות על פסילה אם שוכנע מנימוקים שייפרש, כי אין בנהיגה על ידי הנאשם משום סכנה על הציבור.

אתי בנדלר: (ג).

אתי בנדלר: הורה בית המשפט על פסילה, כאמור בסעיף קטן א', רשאי הוא לדחות את מועד הפסילה למועד שיקבע".

אתי בנדלר: עכשיו צריכים למצוא את ההתייחסות לחזקת המסירה.

אתי בנדלר: אחר כך נראה את עניין התחילה.

יפעת רווה: התקנה שקיימת היום היא תקנה 44א' לתקנות סדר הדין הפלילי.

יפעת רווה: "בעבירות קנס רואים את ההודעה על ביצוע עבירה, הודעת תשלום קנס, או הזמנה למשפט, לעניין עבירת קנס, כאילו הומצאה כדין גם בלא חתימה על אישור מסירה עם חלפו 15 ימים מיום שנשלחה בדואר רשום, זולת אם הוכיח הנמען שהוא קיבל את ההודעה או ההזמנה מסיבות שאינן תלויות בו ולא עקב הימנעותו מלקבלה".

אתי בנדלר: בחקיקה ראשית אני לא עושה הפניות לתקנות סדר הדין הפלילי.

אתי בנדלר: השאלה, מכוח איזה סעיף התקנות האלה הותקנו?

אתי בנדלר: האם אפשר לתקן אותן כך שהן יחולו גם לגבי הסעיף הזה?

אתי בנדלר: אולי צריך לתקן גם את הסעיף המסמיך.

רות דוד: אני מהרהרת איך אנחנו עושים את זה מול בית המשפט.

רות דוד: נגיש כתב אישום ונצרף מסמך שאומר שלפי סעיף 46ב', בית המשפט אמור לפסול.

גלעד ארדן: האם אנחנו אמורים להסביר לבית המשפט את חובותיו בעניין?

רות דוד: זה שינוי מאוד גדול בחשיבה של בית המשפט.

גלעד ארדן: שבית המשפט יעשה שינוי בחשיבה שלו.

גלעד ארדן: לא זכור לי שזה תפקידה של הפרקליטות.

רות דוד: אנחנו נצטרך להפנות לסעיפים ולבקש מבית המשפט לקבוע דיון.

גלעד ארדן: אנחנו נאפשר מספיק זמן לפרקליטות כדי להיערך לזה.

יפעת רווה: יש את סעיף 239 שאומר שבעבירות לפי פקודת התעבורה ועוד כמה דברים, רשאי שר המשפטים לקבוע בתקנות סדרי אישור והמצאת מסמכים על פי סטייה מהוראות חוק זה.

יפעת רווה: זה כשעושים בתקנות.

יפעת רווה: אם עושים את זה בחקיקה ראשית, את לא צריכה לעשות הפנייה לתקנות, את יכולה לכתוב במפורש.

אתי בנדלר: את שנקבע בחקיקה הראשית הוראה שהיא בעצם סדר דין?

אתי בנדלר: שלגבי כל ההליכים האחרים קבועה בתקנות ורק לגבי הסעיף הזה נקבע את זה בפקודה?

יפעת רווה: אפשר לעשות את זה בתקנות, אבל זה צריך להיות באישור ועדת החוקה.

גלעד ארדן: התקנות שבסדר הדין הפלילי כבר אושרו וכרגע משתמשים בהם לצורך עבירות קנס?

יפעת רווה: כן, אבל אף אחד לא מבטיח לי שוועדת חוקה תאשר.

גלעד ארדן: איפה מופיעה היום החזקה?

גלעד ארדן: היום על פסילה יש חזקה.

גלעד ארדן: הרי לא יתכן שהפסילה לא תיכנס אף פעם לתוקף אם הוא לא קיבל אותה בפועל.

יפעת רווה: יכול להיות, אני לא מכירה את זה.

דנית גלעד: השאלה מה רוצים, ממילא ירדנו מהעניין של החזקה.

גלעד ארדן: לא ירדנו משום דבר.

גלעד ארדן: אותה דרך שאתם היום מודיעים היום לאדם שהוא פסול, אני רוצה שתחול גם כאן.

גלעד ארדן: אני לא רוצה שום דבר חדש.

גלעד ארדן: אני רוצה שהמצב הנוהג יחול גם כאן.

גלעד ארדן: כמו שהחליטו בפסק דין סופי שהוא מקבל 200 שנות שלילה, ועכשיו צריך להודיע לו ואם לא מודיעים לו אז יש איזושהי חזקה, אותה דרך בדיוק תהיה בהחלטה המקדמית של בית המשפט.

גלעד ארדן: עכשיו אני מבקש ממשטרת ישראל לעזור לי להבין איך עושים את זה.

גלעד ארדן: זה החוק הקיים.

רות דוד: בסעיף 237 לחוק סדר הדין הפלילי, כתוב באיזה דרכים יימסר מסמך וצריך לקבוע שכתב אישום - - - קודם כל כתוב: "מסירה לידיו".

רות דוד: מסירה לידיו היום על ידי בית המשפט הולכת בדואר רשום וחוזר שובר שזה נמסר לו.

רות דוד: זאת הפרוצדורה וכך זה מתנהל.

רות דוד: זה הולך וחוזר תוך 3-4 ימים.

גלעד ארדן: ואיפה כתוב שהשובר הזה - - -

רות דוד: השובר חתום על ידו.

גלעד ארדן: ואם הוא לא חתום?

רות דוד: אז עושים מסירה אישית.

גלעד ארדן: ואם לא הצלחתם?

רות דוד: מה זאת אומרת שלא הצלחנו?

רות דוד: שוטר הולך ומוסר לו ביד.

גלעד ארדן: הוא לא היה בבית ולא היה בבית אף אחד מעל גיל 18.

רות דוד: אז בעניין הזה, להערכתי, בית המשפט יצטרך לומר שאם זאת הכתובת שהוא מסר בעת ששוחרר בערובה במשטרה והוא שינה את כתובתו או לא בא לקחת, ניתנה לו הזדמנות נאותה ולכן הפסילה נכנסת לתוקף.

רות דוד: עכשיו אתה שואל איך אנחנו נוכל להוכיח שהוא באמת קיבל את זה?

רות דוד: זה כבר באמת עניין של חזקה.

גלעד ארדן: זה בטוח מעוגן במקום כלשהו.

יפעת רווה: אני לא יודעת אם יש חזקת מסירה על פסילה.

דנית גלעד: צריכה להיות ידיעה.

גלעד ארדן: אני עושה 10 דקות הפסקה ואני אתקשר לעורכי דין שמייצגים נאשמים.

גלעד ארדן: אם המדינה לא יודעת לתת תשובה אז - - -

אתי בנדלר: אם, למשל, רשות הרישוי פוסלת אדם והוא מתחמק, אין בשום מקום חזקת מסירה?

אתי בנדלר: תרימי טלפון לחוה ראובני ותשאלי אותה.

אתי בנדלר: לאחר הפסקה:

גלעד ארדן: בהפסקה חשבתי על הדברים ונראה לי שבמציאות לא יכול להיווצר המצב שתיארנו כאן כי מדובר בהליך שמתחיל עוד לפני המשפט.

גלעד ארדן: אני מעריך שהמשפט לא יתחיל בלי שיש נאשם או בא כוחו.

גלעד ארדן: לא נראה לי סביר שבמציאות, בהחלטה מקדמית בתחילת משפטית, הנאשם יתחמק מלקבל אותה, כי אז איך הוא ימשיך בניהול משפטו?

גלעד ארדן: מתנהל נגדו כתב אישום בעבירה שבה נהרג אדם.

גלעד ארדן: לא נראה לי שהוא ועורך דינו יתחמקו מלקבל את ההחלטה הראשונית של הפסילה ולא יופיעו יותר לאף אחד מהדיונים במשפט כדי לקבל את החלטת הפסילה.

גלעד ארדן: נראה לי שזה מצב שלא יכול לקרות במציאות.

דנית גלעד: זה לא אותו שופט שעושה את הקראת כתב האישום.

גלעד ארדן: בסדר, אבל מתנהל משפט נגד האיש.

גלעד ארדן: הוא צריך להגיע לבית המשפט, עורך דינו צריך להגיע, הוא צריך להגיש מסמכים, צריך לבקש מהפרקליטות מסמכים.

גלעד ארדן: לא נראה לי שפתאום ייעלם האדם, הוא ובני משפחתו ויחליף כתובת.

גלעד ארדן: זה נראה לי מצב שלא יכול להיות במציאות.

גלעד ארדן: מבחינתי, גם אם לא יתווסף פה כל סעיף, אני לא רואה בעיה בעניין.

גלעד ארדן: אני לא מבין למה אם לא נוסיף שום סעיף, לא יחול המצב הרגיל הנוהג בהמצאת מסמכים על פי פקודת הראיות.

גלעד ארדן: זה גם מה שנאמר לי כשהתקשרתי לקצינת תביעות במשטרה שעושה את זה.

רות דוד: חוק סדר הדין הפלילי סעיף 237 קובע את הדרך הרגילה שבה מועברים מסמכים לנאשם.

אתי בנדלר: כולל סעיף 237ג'.

אתי בנדלר: המסקנה שהתגבשה כאן היא ככל הנראה זאת החזקה שתחול גם כאן.

אתי בנדלר: אני אקרא את כל ההוראה: "46א.

אתי בנדלר: הוגש כתב אישום נגד בעל רישיון נהיגה בעבירה שגרמה לתאונת דרכים שבה נהרג אדם, יורה בית המשפט על פסילתו מהחזיק ברישיון נהיגה עד למתן פסק דין בעניינו.

אתי בנדלר: (ב).

אתי בנדלר: בטרם יורה בית משפט כאמור על פסילה, כאמור בסעיף קטן א', ייתן בית המשפט הזדמנות נאותה לנאשם לטעון את טענותיו ורשאי הוא שלא להורות על פסילה מהחזיק ברישיון נהיגה, כאמור בסעיף קטן א', אם שוכנע מנימוקים שייפרש, כי אין בנהיגה על ידי הנאשם משום סכנה על הציבור.

אתי בנדלר: (ג).

אתי בנדלר: הורה בית המשפט על פסילה, כאמור בסעיף קטן א', רשאי הוא לדחות את מועד הפסילה למועד שיקבע".

אתי בנדלר: בסעיף 2 להצעה אין שום שינוי.

אתי בנדלר: עכשיו יש מקום להוסיף סעיף שעניינו תחילה או תחולה.

אתי בנדלר: תחולה זה הנושא שדיברנו עליו קודם, שהוראות סעיף 46ב' לפקודת התעבורה, כנוסחו בחוק הזה, יחולו על הליך פלילי שכתב האישום בו, הוגש לאחר יום התחילה.

אתי בנדלר: עכשיו השאלה היא מתי יום התחילה, בהתחשב בטפסים החדשים שצריכים להנהיג?

יפעת רווה: הנהלת בתי המשפט מבקשת 4 חודשים.

גלעד ארדן: אז התחילה תהיה ב-1 לאוגוסט.

אתי בנדלר: התחילה תהיה ב-1.8.2007 והתחולה כפי שהקראתי.

גלעד ארדן: מי בעד העברת הצעת החוק להכנה לקריאה שניה ושלישית, בנוסח שהקריאה היועצת המשפטית של הוועדה ובשינויים ובסעיפים שעוד יתווספו ברוח הדברים שאמרה היועצת של הוועדה?

גלעד ארדן: אין מתנגדים, אין נמנעים, החוק אושר ויעלה בקריאה שניה ושלישית.